עידן רול

עידן רול (נולד ב-27 באפריל 1984, כ"ה בניסן ה'תשמ"ד) הוא חבר כנסת מטעם מפלגת יש עתיד שכיהן כסגן שר החוץ בממשלת ישראל השלושים ושש. טרם בחירתו לכנסת היה דוגמן, פעיל חברתי, משפטן, וראש המטה הגאה של מפלגתו.

== ביוגרפיה ==
רול נולד בירושלים, ובהמשך עבר עם משפחתו להתגורר במבשרת ציון. למד בתיכון הראל.

בשנת 2002 התגייס לצה"ל, שובץ בחיל המודיעין, ושירת ביחידה טכנולוגית במרכז הארץ. בשנת 2004 יצא לקורס קצינים, ובהמשך פיקד על צוערים בהשלמה החילית של חיל המודיעין. הוא השתחרר מצה"ל בדרגת סגן בשנת 2006, ומאז הוא משרת במילואים בגדוד תקשוב של אמ"ן, במהלך המילואים התקדם לדרגת רב-סרן, על תפקודו קיבל מצטיין ראש אמ"ן לאחר מבצע עמוד ענן. במסגרת תפקידו כקצין מילואים בחיל המודיעין, פיקד על התכנית ״בינה בירוק״ לגיוס חרדים למקצועות טכנולוגיים בחיל המודיעין.

בשנת 2007 החל ללמוד בפקולטה למשפטים באוניברסיטת תל אביב, וסיים את התואר בהצטיינות. הוא התמחה במחלקה המסחרית במשרד עורכי דין מיתר, ליקוורניק, גבע, לשם, טל ושות', ועבר בהצלחה את מבחני הלשכה ביוני 2013. במקביל להתמחות, סיים תואר שני במשפט ציבורי בפקולטה למשפטים באוניברסיטת תל אביב. לאחר הסמכתו, עבד במשרדי עורכי הדין והתמחה בדיני הייטק, מיזוגים ורכישות. במשך לימודיו עבד כדוגמן בישראל ומחוצה לה.

בשנת 2017 הנחה לסירוגין את העונה השמינית והאחרונה של תוכנית הבידור של HOT "חדשות הבידור". בנוסף, פרסם טור אישי ב-ynet אשר עסק באימוץ מנהגים בריאים באורח חיים עסוק, והנחה פינות בנושא זה בערוץ 10, ובתחנת הרדיו 103fm.

בשלהי העשור השני של המאה ה-21 שימש רול כמנהל פיתוח עסקי בחברות "Cybint" ואמפרסט מערכות.

=== פעילות ציבורית ===
בשנים 2005–2006 נשלח מטעם הסוכנות היהודית בישראל לטקסס, כמדריך נוער במחנה קיץ של הקהילה הרפורמית ובהמשך היה חלק מצוות הכשרת המשלחות.

בשנים 2006–2007 עבד בארגון מסע כמרצה ומדריך ליהודים מהעולם שהגיעו לתוכניות התנדבות ארוכות טווח בישראל.

בזמן לימודיו, לקח חלק פעיל בארגון "StandWithUs", בתוכנית סטודנטיאלית למנהיגות בדיפלומטיה ציבורית. כמו כן, לימד קורס במשפטים אוכלוסיות מוחלשות במסגרת "אוניברסיטה בעם".

בעקבות מאבק האימוץ של הקהילה הגאה ב-2017, הקים רול את "החזית הגאה" – תנועה לקידום הקהילה הגאה בזירה הפוליטית בישראל. בעבר היה שייך לקבוצה הפנים-מפלגתית של הליכוד, הליכודניקים החדשים.

בשנת 2018 התמודד בבחירות המוניציפליות למועצת העיר תל אביב-יפו, מטעם "יש עתיד".

=== פעילות פוליטית ===
ח"כ עידן רול על רקע [[משכן הכנסת, 2020]]רול כסגן שר החוץ בפגישה עם המשנה ל[[מזכיר המדינה של ארצות הברית, ונדי שרמן בוושינגטון די. סי. בנובמבר 2021 (בעת מגפת הקורונה בארצות הברית)]]
רול שימש ראש המטה הגאה של מפלגת "יש עתיד". בבחירות לכנסת העשרים ואחת שובץ מטעם המפלגה במקום ה-34 ברשימת כחול-לבן, ונבחר לכנסת. לקראת הבחירות לכנסת ה-22 הוצב במקום ה-34 ברשימת "כחול לבן" ולא נבחר לכנסת. היה אמור לחזור לכנסת לאחר התפטרותו של גדי יברקן שעבר לליכוד, אך העדיף לוותר, ובמקומו נכנס לכנסת יוראי להב-הרצנו.

לקראת הבחירות לכנסת העשרים ושלוש הוצב שוב במקום ה-34. הרשימה זכתה ב-33 מושבים בכנסת, ולכן לא נכנס להרכב הכנסת על פי התוצאות, אך עקב פרישתה של יעל גרמן מסיבות רפואיות עוד טרם השבעת הכנסת, הושבע שוב כחבר כנסת. היה חבר בועדת העבודה, הרווחה והבריאות וועדת המשנה לעניין הטיפול והסיוע לנפגעי הלם קרב לצד היותו יושב ראש השדולות למען קנאביס לצורכי רפואה ופנאי והעסקים בענף הספורט והכושר<ref></ref>. באותה שנה, נבחר על ידי האתר "אייס" כאחד מתוך "40 הצעירים המבטיחים מתחת לגיל 40" לשנת 2020.

במהלך משבר הקורונה פעל רבות כדי לעזור לעסקים הקטנים. הוא הוביל מתווה פתיחה מוסכם לענף הכושר<ref></ref>, הוביל את המאבק לפיצוי מעסיקים בגין ימי בידוד<ref></ref>, פעל למען מציאת מתווה לפתיחת ענף המסעדות והברים, וכן יזם את פרויקט מתחילים בהייטק שעזר לאנשים שאיבדו את עבודתם למצוא משרות כניסה בתחום ההייטק שהמשיך לגייס עובדים<ref></ref>.

בנוסף, הוביל את המאבק שחייב את מבקר המדינה לחקור את האפליה של זוגות גאים באימוץ.

לקראת הבחירות לכנסת העשרים וארבע, הוצב במקום ה-13 ברשימת "יש עתיד" לכנסת. לאחר שהמפלגה קיבלה בבחירות 17 מנדטים נכנס רול לכנסת. לאחר הקמתה של ממשלת ישראל השלושים ושש ביוני 2021, מונה רול לתפקיד סגנו של שר החוץ יאיר לפיד. ב-19 ביולי התפטר מהכנסת במסגרת החוק הנורווגי ובמקומו החל לכהן סימון דוידסון.

== חיים אישיים ==
רול הוא הומוסקסואל וחי עם בן זוגו זמר הפופ הישראלי הראל סקעת. השניים הורים לבן ולבת, שנולדו בהליכי פונדקאות בארצות הברית.

== קישורים חיצוניים ==

* 
* 
* [https://www.knesset.tv/knesset-members/idan-roll/ עידן רול], באתר ערוץ הכנסת

==הערות שוליים==

קטגוריה:דוגמנים ישראלים
קטגוריה:חברי כנסת להט"בים
קטגוריה:להט"בים יהודים
קטגוריה:פעילי הליכוד
קטגוריה:חברי הכנסת העשרים ואחת
קטגוריה:חברי הכנסת העשרים ושלוש
קטגוריה:חברי הכנסת העשרים וארבע
קטגוריה:חברי הכנסת העשרים וחמש
קטגוריה:חברי הכנסת מטעם כחול לבן
קטגוריה:חברי הכנסת מטעם יש עתיד – תל"ם
קטגוריה:ירושלים: חברי הכנסת
קטגוריה:שליחי הסוכנות היהודית
קטגוריה:בוגרי תיכון הראל (מבשרת ירושלים)
קטגוריה:בוגרי אוניברסיטת תל אביב: משפטים
קטגוריה:ישראלים שנולדו ב-1984